_:n2b31c238259a491c8ef74291cd9c5f3bxb0
<http://schema.org/articleBody>
"༉ སྤྱི་ལོ་༢༠༡༨ ཀྱི་ རྒྱལ་ཡོངས་ཚོགས་འདུའི་ བཙག་འཐུ་གི་དོན་ལུ་ སྤྱི་ཟླ་༦ པའི་ཚེས་༣༠ ལུ་ འབྲུག་ཀུན་མཉམ་ཚོགས་པ་གིས་ བསམ་རྩེ་དང་ མགར་ས་ དེ་ལས་ གཞལམ་སྒང་རྫོང་ཁག་གི་ འདེམས་ཁོངས་༣ གྱི་ འདེམས་ངོ་ཚུ་ གསལ་བསྒྲགས་འབད་ནུག།\r\nམགར་ས་རྫོང་ཁག་གི་དོན་ལུ་ སྐྱེས་ལོ་༣༦ ལང་མི་ ཀུན་ལེགས་རྡོ་རྗེ་དེ་ ཁ་སྨད་-ལུང་ནག་ནང་འདེམས་ཁོངས་ཀྱི་ འདེམས་ངོ་ཨིནམ་ད་ ཁོ་ལུ་ ཚོང་རིག་ནང་ མཐོ་རིམ་ཤེས་ཚད་ཡོདཔ་ཨིན་པས།\r\n\r\n\r\n\r\nཁ་སྨད་རྒེད་འོག་ ཆུ་རག་ཕར་ཁ་ལས་ཨིན་མི་ ཀུན་ལེགས་རྡོ་རྗེ་གིས་ སྤྱི་ལོ་༢༠༡༨ ཀྱི་ རྒྱལ་ཡོངས་ཚོགས་སྡེའི་ བཙག་འཐུ་ནང་ བཅའ་མར་གཏོགས་ཡོདཔ་མ་ཚད་ སྤྱི་ལོ་༢༠༠༨-༢༠༡༣ ཚུན་ ཁ་སྨད་-ལུང་ནག་ནང་འདེམས་ཁོངས་ལས་ འབྲུག་ཕུན་སུམ་ཚོགས་པའི་ འཐུས་མི་སྦེ་ ཕྱག་ཞུ་ནུག།\r\nདེ་ལས་ ཚོགས་པ་གིས་ བསམ་རྩེ་ རྡོ་ཕུག་ཅན་-རྟ་སྡིངས་འདེམས་ཁོངས་ཀྱི་ འདེམས་ངོ་དེ་ སྐྱེས་ལོ་༢༥ ལང་མི་ ས་ཇཱན་རའི་ཨིནམ་ད་ ཁོ་ར་ ཚོགས་པའི་འདེམས་ངོ་ཚུ་གི་གྲས་ལས་ ལོ་ན་ཆུང་ཤོས་ཅིག་ཨིན་པས།\r\n\r\n\r\n\r\nའདེམས་ངོ་དེ་གིས་ སྲིད་དོན་པ་སྦེ་ བཅའ་མར་མ་གཏོགས་པའི་ཧེ་མར་ ཤེས་རིག་ལྷན་ཁག་ སློབ་གྲྭ་ཤེས་ཡོན་ལས་ཁུངས་ སློབ་གྲྭ་འཕྲོད་བསྟེན་དང་ ཟས་བཅུད་སྡེ་ཚན་ནང་ ལས་རིམ་འགོ་དཔོན་ཞིབ་རོགས་སྦེ་ ལཱ་འབད་ཡོདཔ་ད་ ཁོ་ལུ་ ཡུན་བརྟན་གོང་འཕེལ་ནང་ མཐོ་རིམ་ཤེས་ཚད་ཡོདཔ་ཨིན་པས།\r\nད་རུང་ སྐྱེས་ལོ་༣༠ ལང་མི་ ཚེ་རིང་ལྷུན་གྲུབ་ཀྱིས་ གཞལམ་སྒང་ པཱན་སྦང་འདེམས་ཁོངས་ལས་ དོ་འགྲན་འབད་ནི་ཨིནམ་ད་ ཁོ་ར་ སྲིད་དོན་ནང་ བཅའ་མར་མ་གཏོགས་པའི་ཧེ་མར་ གཡུས་ཁ་ལུ་ སོ་ནམ་གྱི་ ལཱ་འབད་དེ་ སྡོད་ཡོདཔ་མ་ཚད་ མོང་སྒར་ཡ་ལྡི་སློབ་གྲྭ་ལྟེ་བའི་ནང་ བརྡ་དོན་འཕྲུལ་རིག་གི་ སློབ་སྟོན་པ་ཡང་ འབད་ཡོད་པའི་གནས་ཚུལ།\r\n\r\nཨོ་རྒྱན་རྡོ་རྗེ།\r\n\r\n&nbsp;"
<https://dzkuensel.com/%E0%BD%A0%E0%BD%96%E0%BE%B2%E0%BD%B4%E0%BD%82%E0%BC%8B%E0%BD%80%E0%BD%B4%E0%BD%93%E0%BC%8B%E0%BD%98%E0%BD%89%E0%BD%98%E0%BC%8B%E0%BD%9A%E0%BD%BC%E0%BD%82%E0%BD%A6%E0%BC%8B%E0%BD%94%E0%BC%8B-10/>